รัฐบาลย้ำแผนบริหารจัดการน้ำแห่งชาติ เร่งขับเคลื่อนโครงการพัฒนาลุ่มน้ำคลองวังโตนด เพื่อแหล่งกักเก็บน้ำให้พื้นที่ ภาคตะวันออกและเขตพัฒนาพิเศษภาคตะวันออก
พลเอก ฉัตรชัย สาริกัลยะ รองนายกรัฐมนตรี กล่าวหลังลงพื้นติดตามความก้าวหน้าการพัฒนาลุ่มน้ำคลองวังโตนด  ที่ จ.จันทบุรี ว่า รัฐบาลให้ความสำคัญกับความสำคัญแผนบริหารจัดการน้ำแห่งชาติอย่างมาก เพื่อให้ทุกภาคส่วนทั่วประเทศ เช่น ภาคการเกษตร ภาคอุตสากรรม มีน้ำใช้อย่างเพียงพอ ซึ่งรวมไปถึงการเร่งผลักดันให้โครงการพัฒนาลุ่มน้ำคลองวังโตนดที่เป็นส่วนหนึ่งของแผนบริหารจัดการทรัพยากรน้ำกลุ่มจังหวัดภาคตะวันออกให้แล้วเสร็จเร็วขึ้นกว่าแผนที่วางไว้ /ซึ่งจะช่วยแก้ปัญหาขาดแคลนน้ำในพื้นที่ได้ โดยการขับเคลื่อนโครงการ ต้องมีการสร้างอ่างเก็บน้ำใน จ.จันทบุรี 4 แห่ง ขณะนี้มีการสร้างแล้ว 3 แห่ง จาก 4 แห่ง คือ อ่างเก็บน้ำคลองประแกด/อ่างเก็บน้ำคลองหางแมว/ อ่างเก็บน้ำคลองพะวาใหญ่  ส่วนอีก 1 แห่งคือ อ่างเก็บน้ำคลองวังโตนด  อยู่ระหว่างพิจารณารายงานการวิเคราะห์ผลกระทบสิ่งแวดล้อม (EHIA) หากการก่อสร้างอ่างเก็บเสร็จเป็นตามแผน จะช่วยเพิ่มแหล่งกักเก็บน้ำให้กับพื้นที่ภาคตะวันออกได้ และเสริมความมั่นคงเรื่องน้ำให้เขตพัฒนาพิเศษภาคตะวันออก (EEC)ที่ในอนาคตที่จะมีความต้องการใช้น้ำมากขึ้น

อย่างไรก็ดี หากสร้างอ่างเก็บน้ำ 4 แห่งแล้วเสร็จ จะสามารถส่งน้ำให้พื้นที่การเกษตรในลุ่มนํ้าวังโตนดได้ 170 ล้าน ลบ.ม./ปี และสามารถผันนํ้าส่วนเกินในฤดูฝนด้วยระบบท่อ คลองวังโตนด-อ่างเก็บน้ำประแสร์ เพื่อส่งน้ำให้พื้นที่ EEC ได้ 100 ล้าน ลบ.ม./ปี